महाराष्ट्र में पुलिस ने वारकर श्रद्धालुओं पर लाठीचार्ज किया
Breaking News Headlines Today, Pictures, Videos and More From Dainik Bhaskar (दैनिक भास्कर)  जाने-माने फिल्म और टीवी एक्टर मंगल ढिल्लों का रविवार को निधन हो गया। एक्टर यशपाल शर्मा ने उनके निधन की जानकारी दी। बताया जा रहा है कि मंगल ढिल्लों लंबे समय से बीमार थे, और एक महीने से उनका कैंसर का इलाज चल रहा था।
पुणे में रविवार को पंढरपुर की ओर जा रहे वारकर श्रद्धालुओं पर महाराष्ट्र पुलिस ने लाठीचार्ज किया। मीडिया रिपोर्ट्स के मुताबिक श्रद्धालू जुलूस निकाल रहे थे। इस दौरान उनकी पुलिस ने बहस हो गई। इसके बाद पुलिस ने लाठीचार्ज शुरू कर दिया। पढ़ें पूरी खबर...
आज की अन्य प्रमुख खबरें...
आंध्र प्रदेश में वैन और टेंपों की टक्कर; दो की मौत, 9 घायल
आंध्र प्रदेश के तिरुपति में रविवार को एक वैन और टेंपों में टक्कर हो गई। इस हादसे में दो लोगों की मौत हो गई, जबकि 9 लोग घायल हो गए। मृतकों की पहचान गिरजम्मा और रेवंत के रूप में हुई है।
शिल्पक एन अंबुले को सिंगापुर में भारत का नया हाई कमिश्नर नियुक्त किया गया
भारत ने रविवार को शिल्पक एन अंबुले को सिंगापुर में नया हाई कमिश्नर नियुक्त किया है। वो जल्द ही जिम्मेदारी संभाल लेंगे। इससे पहले एंबुले विदेश मंत्रालय में संयुक्त सचिव के पद पर कार्यरत थे।
महाराष्ट्र में कार और कंटेनर की टक्कर, कार सवार दो लोगों की मौत
महाराष्ट्र में जालना के पास एक कार और कंटेनर की टक्कर हो गई। हादसे में कार सवार एक ही परिवार के दो लोगों की मौत हो गई, जबकि एक गंभीर रूप से घायल है। पुलिस ने कंटेनर चालक को गिरफ्तार कर लिया है।
MP में पुराने विवाद को लेकर दो परिवारों में गोलीबारी; दो की मौत, एक घायल
मध्य प्रदेश के देवास में रविवार को दो परिवारों के बीच पुराने विवाद को लेकर गोलीबारी हुई। इसमें दो लोगों की मौत हो गई, जबकि एक शख्स गंभीर रूप से घायल है।
एसपी संपत उपाध्याय ने बताया कि घटना जिला मुख्यालय से करीब 80 किमी की दूर की है। कानून व्यवस्था बनाए रखने के लिए गांव में पुलिस तैनात कर दी गई है।
बिहार के भागलपुर रेलवे स्टेशन के VIP गेस्ट रूम में आग लगी
बिहार के भागलपुर रेलवे स्टेशन के VIP गेस्ट रूप में रविवार दोपहर 12:20 बजे आग लग गई। जानकारी मिलने पर दमकल की 5 गाड़ियां मौके पर पहुंचीं। 1:11 बजे आग पर काबू पा लिया गया। इस दौरान किसी के हताहत होने की सूचना नहीं है।
पाकिस्तान में आतंकियों से मुठभेड़ में तीन पाकिस्तानी सैनिक शहीद, 3 आतंकी भी ढेर
अफगानिस्तान की सीमा से सटे उत्तरी वजीरिस्तान कबायली में शनिवार को पाकिस्तानी सुरक्षाबलों की आतंकियों के मुठभेड़ हुई। इसमें 3 आतंकियों की मौत हो गई, जबकि 4 अन्य घायल है। मुठभेड़ में तीन सैनिक भी शहीद हुए हैं।
कर्नाटक में महिलाओं के लिए फ्री बस सर्विस योजना लागू
कर्नाटक के मुख्यमंत्री सिद्दारमैया और उपमुख्यमंत्री डीके शिवकुमार ने शनिवार को महिलाओं के लिए फ्री बस सर्विस योजना को लागू किया। राज्यभर में महिलाएं कर्नाटक राज्य सड़क परिवहन और बेंगलुरु मेट्रोपॉलिटन ट्रांसपोर्ट की बसों में मुफ्त में सफर कर सकेंगीं। इस योजना को शक्ति योजना नाम दिया गया है।
पश्चिम बंगाल पंचायत चुनाव, चुनाव आयोग ने नॉमिनेशन की वीडियोग्राफी का आदेश दिया
पश्चिम बंगाल में पंचायत चुनाव को लेकर कई जगह हिंसा हो रही है। ऐसे में राज्य चुनाव आयुक्त ने नामांकन भरने की प्रक्रिया की वीडियोग्राफी का आदेश दिया है। उम्मीदवार 15 जून तक अपना नामांकन दाखिल कर सकते हैं। वोटिंग 8 जुलाई को जबकि मतगणना 11 जुलाई को होगी।
फिल्म और टीवी एक्टर मंगल ढिल्लों का कैंसर से निधन, खून भरी मांग और दयावान जैसी फिल्मों में काम किया
जाने-माने फिल्म और टीवी एक्टर मंगल ढिल्लों का रविवार को निधन हो गया। एक्टर यशपाल शर्मा ने उनके निधन की जानकारी दी। बताया जा रहा है कि मंगल ढिल्लों लंबे समय से बीमार थे, और एक महीने से उनका कैंसर का इलाज चल रहा था। लेकिन एक्टर की हालत बिगड़ती चली गई और 11 जून को उन्होंने दम तोड़ दिया। मंगल ढिल्लों खून भरी मांग, दयावान और जख्मी औरत जैसी फिल्मों के अलावा बुनियाद जैसे टीवी सीरियल में नजर आए थे। पढ़ें पूरी खबर...
पंजाब में पेट्रोल-डीजल हुआ महंगा:सरकार ने 1 रुपए वैट बढ़ाया
पंजाब सरकार ने पेट्रोल-डीजल पर करीब 1 रुपए वैट बढ़ा दिया है। रात 12 बजे से बढ़ी हुई कीमतें लागू हो गई हैं। सरकार के इस फैसले की भनक किसी को नहीं लगी। सूत्रों के मुताबिक कल मानसा में हुई कैबिनेट मीटिंग में इस फैसले को मंजूरी दी गई। हालांकि सरकार या सत्ताधारी आम आदमी पार्टी की तरफ से अभी तक इस पर कुछ भी नहीं कहा गया है। पढ़ें पूरी खबर...
दिल्ली से चेन्नई जाने वाली इंडिगो फ्लाइट की इमरजेंसी लैंडिंग, इंजन में आई खराबी
दिल्ली से चेन्नई जाने वाली इंडिगो फ्लाइट में शनिवार रात को इंजन में खराबी आ गई। जिसके बाद फ्लाइट को रास्ते से ही वापस दिल्ली लौटना पड़ा। फ्लाइट में 230 से अधिक लोग सवार थे। डीजीसीए ने रविवार सुबह इसकी जानकारी दी।
महाराष्ट्र में एक फार्मास्युटिकल प्लांट में विस्फोट, 1 की मौत; 3 घायल
महाराष्ट्र में ठाणे के अंबरनाथ शहर में शनिवार दोपहर को एक फार्मास्युटिकल प्लांट में विस्फोट हो गया। इस हादसे में 1 व्यक्ति की मौत हो गई, जबकि तीन अन्य घायल हो गए। ठाणे नगर निगम ने बताया कि ब्लू जेट हेल्थकेयर कंपनी के नाइट्रेशन प्लांट में विस्फोट के बाद आग लगी और अन्य हिस्सों में फैल गई। हादसे में मरने वाले की पहचान सूर्यकांत जिमत के रूप में हुई है।
अरुणाचल प्रदेश में रविवार सुबह आया भूकंप, 3.2 तीव्रता के झटके लगे
अरुणाचल प्रदेश के पश्चिम कामेंग जिले में रविवार सुबह 6:34 बजे 3.2 तीव्रता का भूकंप आया। नेशनल सेंटर फॉर सीस्मोलॉजी (एनसीएस) के मुताबिक, भूकंप 33 किलोमीटर की गहराई में आया। किसी के हताहत होने या संपत्ति के नुकसान की सूचना नहीं है।
अमेरिका में हुई गोलीबारी में दो लोगों की मौत, एक घायल
अमेरिका की कंसास सिटी में शुक्रवार रात को हुई गोलीबारी में दो लोगों की मौत हो गई, जबकि एक अन्य घायल हो गया। द एसोसिएटेड प्रेस की रिपोर्ट के मुताबिक, पूर्वी कैनसस सिटी में मैकडॉनल्ड्स रेस्तरां के पास एक पुलिस ऑफिसर द्वारा मदद के लिए बुलाए जाने के बाद वहां पर शूटिंग हुई।
पाकिस्तान में बारिश और आंधी-तूफान से 28 लोगों की मौत, 140 घायल
पाकिस्तान के खैबर पख्तूनख्वा और पंजाब के कई हिस्सों में शनिवार को भारी बारिश और आंधी के कारण 28 लोगों की मौत हो गई। वहीं, 140 लोग घायल हो गए। बारिश के कारण कई मकान ध्वस्त हो गए, पेड़ उखड़ गए और बिजली के पोल गिर गए।
इस हादसे को लेकर प्रधानमंत्री शाहबाज शरीफ ने लोगों की मौत पर गहरा दुख जताया है। उन्होंने अधिकारियों को राहत और बचाव कार्य तेज करने को कहा है। जियो न्यूज के मुताबिक, पाकिस्तानी अधिकारियों ने बताया कि गरज के साथ हुई भारी बारिश और ओलावृष्टि से खैबर पख्तूनख्वा के बन्नू, लक्की मारवात, डेरा इस्माइल खान और करक जिलों में 25 लोगों की मौत हुई है।
वहीं, पंजाब के खुसाब जिले के एक गांव में घर की दीवार गिरने से तीन बच्चियों की दबकर मौत हो गई।
जम्मू-कश्मीर में हिजबुल आतंकी के घर पर पुलिस ने चलाया तलाशी अभियान
जम्मू-कश्मीर के किश्तवाड़ में शनिवार को स्थानीय पुलिस और SOG जवानों ने हिजबुल मुजाहिदीन के एक्टिव टेरीरिस्ट के घर पर छापेमारी की। पुलिस ने बताया कि उन्होंने NIA की अदालत से घर की तलाशी का वारंट लेकर यह अभियान चलाया है। मुदस्सिर अहमद हिजबुल मुजाहिदीन का एक्टिव टेरीरिस्ट है। उसके खिलाफ पांच अलग-अलग मामले दर्ज हैं।
सीनियर सुप्रीटेंडेंट ऑफ पुलिस खलील अहमद पोसवाल ने बताया कि घर की तलाशी ली गई है। सबूत इकट्ठा किए गए हैं। उनकी जांच होगी। अगर जांच में कुछ निकला तो उसकी संपत्ती जब्त कर ली जाएगी। कोई दया नहीं दिखाई जाएगी। आतंकियों के सभी स्पोर्ट्स और सहयोगियों पर भी कार्रवाई की जाएगी।
पश्चिम बंगाल में मिदनापुर-हावड़ा लोकल ट्रेन खड़गपुर में पटरी से उतरी, कोई घायल नहीं
पश्चिम बंगाल में मिदनापुर-हावड़ा लोकल ट्रेन के आखिरी डिब्बे का एक पहिया शनिवार को खड़गपुर यार्ड में पटरी से उतर गया। हालांकि, इस घटना में कोई घायल नहीं हुआ है। रेल अधिकारी ने बताया कि ट्रेन की स्पीड कम होने के कारण कोई बड़ा हादसा नहीं हुआ। ट्रेन की री-रेलिंग की जा चुकी है।
उन्होंने बताया कि जानकारी मिलने के बाद रेलवे के अधिकारी तुरंत मौके पर पहुंचे और ट्रेन में सवार यात्रियों को बाहर निकाला। ट्रेन के पटरी से उतरने का सही कारण अभी पता नहीं चल पाया है। जांच की जा रही है।
इंजन में खराबी के कारण रूस के मगादान में फंसा एयर इंडिया का प्लेन भारत लौटा
इंजन में खराबी के बाद मंगलवार से रूसी शहर मगादान में खड़ा एयर इंडिया का प्लेन B777-200LR शनिवार शाम को मुंबई में लैंड कर चुका है। एयरलाइन के स्पोक्सपर्सन ने इस बात की जानकारी दी है।
महाराष्ट्र की एक कंपनी में विस्फोट, एक की मौत 5 घायल
महाराष्ट्र के अंबरनाथ के एमआईडीसी इलाके में स्थित ब्लू जेट हेल्थकेयर कंपनी में शनिवार को विस्फोट हो गया। इससे एक कर्मचारी की मौत हो गई जबकि 5 अन्य बुरी तरह झुलस गए हैं।
तुर्की में अंकारा में धमाका हुआ, 5 लोगों की मौत
तुर्की के अंकारा में शनिवार को धमाका हुआ। इसमें 5 लोगों की मौत हो गई है। वहीं, कई लोग घायल भी हुए हैं। उन्हें इलाज के लिए अस्पताल में भर्ती कराया गया है।